Oscar se appèlaansoek 'in belang van geregtigheid' | Maroela Media
Dit is "in belang van geregtigheid" dat die konstitusionele hof Oscar Pistorius moet toelaat om teen sy skuldigbevinding aan moord te appelleer.
Andrew Fawcett, wat deel van Pistorius se regspan is, het Dinsdag gesê die appèlhof het "drie regsfoute" begaan in sy beslissing dat Pistorius skuldig is aan moord.
Pistorius is aanvanklik aan strafbare manslag skuldig bevind ná die skietdood van sy vriendin Reeva Steenkamp op Valentynsdag in 2013. Die staat het egter appèl aangeteken en versoek dat Pistorius aan moord skuldig bevind word. Pistorius is verlede maand aan moord skuldig bevind.
Die konstitusionele hof is Pistorius se laaste kans om tronkstraf vry te spring. Die direkteur van openbare vervolging het nou tien dae om aan te dui of die aansoek teengestaan gaan word en indien wel op watter gronde.
Fawcett voer in die hofdokumente aan dat die appèlhof sy "beperkte jurisdiksie oorskry het" en dat die hof "onregmatig en ongrondwetlik opgetree het" deur die bevinding van die hooggeregshof ter syde te stel.
Volgens Fawcett het die appèlhof slegs die eerste komponent van dolus eventualis (voorsienbaarheid en versoening) toegepas en het die hof versuim om die onlosmaaklike verhouding tussen die eerste komponent van dolus eventualis (voorsienbaarheid en versoening) met die tweede komponent van dolus eventualis (wederregtelikheidsbewussyn) in ag te neem. Fawcett het gesê die dolus eventualis-bevinding het nie in ag neem of Pistorius met die "nodige wederregtelikheidsbewussyn" opgetree het nie.
Fawcett het die staat ook daarvan beskuldig dat hy Pistorius se "gemoedstoestand wat in gedrang was" uitgebuit het deur hom onder meer vir sewe dae op 'n "veglustige en aggressiewe wyse" bloot te stel aan kruisondervraging, deur vir hom 'n foto van Steenkamp se lyk te wys en deur hom as 'n leuenaar uit te kryt.
Die konstitusionele hof moet nog 'n aanduiding gee of hy die appèl gaan aanhoor.
Klik hier vir alle vorige berigte oor die Oscar Pistorius-saak op Maroela Media.
[Foto's] Reën en beloftes van reën
Strafbare manslag kan jy dalk nog mee aangaan …maar moord sit maar sleg op op 'n CV….
'n Mens se eerste instink is om weg te hardloop of pad te gee, as jy iets verkeerds gedoen het. Het Oscar enigsins probeer pad gee van wat daardie aand gebeur het, nee! Ek glo aan sy onskuld en net die Here weet wat gebeur het…
Die ding is mos nou al behoorlik deurgewerk. Hoe lank gaan hy nou nog aanhou soek na geregtigheid? Hoog tyd dat hy nou sy vonnis begin uitdien.
Verseker het hy MOORD gepleeg hy moet gaan sit
Hi Greg ek het nie gewees dat jy daar was nie, hoekom het jy nie vir Oscar getuig nie. As Oscar ruggraat gehad het en eerlik was, was hy al uit op parool, volgens the getuies voor die hof, is my bevinding SKULD. Vat jou 15 jaar!!!!!